Norges ambassade i Caracas

Norges ambassade i Caracas (etablert i 1968, nedlagt i 2013) er en norsk tidligere utenriksstasjon i Caracas i Venezuela. Norges interesser i Venezuela forsvares fra 2013 fra Norges ambassade i Bogotá i nabolandet Colombia.

Ambassaden ble etablert i 1968, og i den forbindelse ble også Bogotá-ambassaden nedlagt og flyttet til den nye i Caracas.  Etter hvert ble Bogotá-ambassaden gjenåpnet.  I 2010 bestemte utenriksminister Jonas Gahr Støre å nedlegge Bogotá-ambassaden og flytte ansvaret tilbake til Caracas-ambassaden. Dette skyldtes maktforskyvninger i verden.En forklaring fra Støre på hvorfor Caracas skulle ta over for Bogotá er å finne i Svar på spørsmål om Norge - Colombia og ambassaden i Bogotá den 3. desember 2010 Ambassaden i Bogotá ble så nedlagt 1. juni 2011.  Den neste utenriksministeren, Espen Barth Eide, snudde imidlertid om på dette etter at Norge ble sjefsforhandler i konflikten med Colombias revolusjonære væpnede styrker (FARC-geriljaen),At sjefsforhandlerrollen lå bak snuvedtaket er nevnt av Heidi Taksdal Skjeseth i Hastverk i Havana i Dagsavisen den 25. mars 2013.Regjeringens forklaring på forfordelingen av Bogotá er å finne i Endringer i Norges diplomatiske nærvær i utlandet, men utelater hvorfor Caracas ble bortvalgt. Den sier at at «Colombia er en økonomi i rask vekst og den colombianske regjeringen fører en aktiv reformpolitikk. Norge har i en årrekke engasjert seg i freds- og forsoningstiltak knyttet til den interne konflikten i Colombia og har også en betydelig humanitær innsats i landet. I tillegg har flere norske organisasjoner omfattende aktivitet i landet». og kunngjorde i stedet nedleggelse av Caracas-ambassaden den 3. desember 2012.  Ambassadør Lars Ole Vaagen med stab på rundt ti flyttet ut den 30. mai 2013.

Før nedleggelsen i Caracas hadde eieren Statsbygg investert femten millioner kroner i nybygget «Centro Galipan», som ble innflyttet i februar 2012. I tillegg hadde Statsbygg nyoppusset en tilhørende ambassadørbolig for rundt atten millioner kroner i 2007. Den nye ambassadebygget ble solgt for 15 millioner kroner. Den forrige boligen ble solgt i 2012 for åtte millioner bolivar fuertes, men har i ettertid hatt store problemer med å få tilbakeført pengene.  Inntil videre måtte Norge da betale vakthold til byggene for drøye seks hundre tusen i året.Anders Fjellberg, Diplomatisk pengeknipe i Morgenbladet den 29. august 2013.

Før unionsoppløsningen i 1905 var Norge representert gjennom svensk-norske legasjoner.  Diplomatiske forbindelser mellom Norge og Venezuela ble opprettet i 1939.landsider.no  om de bilaterale forhold mellom Norge og Venezuela Fra 1939 til 1968 var Caracas en sideakkreditering for ambassadøren ved legasjonen i Rio de Janeiro eller Norges ambassade i Bogotá:
1939–1941 Nicolai Aall fra Rio de Janeiro
1947–1950 Torbjørn Leopold Seippel fra Rio de Janeiro
1951–1955 Henrik Andreas Broch fra Rio de Janeiro
1956–1960 Fredrik Orvin fra Bogotá
1960–1966 Sven Brun Ebbell fra Bogotá
1966–1968 Olav Lydvo fra Bogotá
I 1968 åpnet Norge egen ambassade i Caracas og egen ambassadør stasjonert i Caracas
1968–1972 Olav Lydvo
1973–1977 Arne Kapstø 
1977–1983 Gunnar Odd Hærum
1984–1987 Anton Smith-Meyer
1987–1988 Frode Nilsen
1988–1992 Knut Bernt Berger 
1992–1999 Bjørnar S. Utheim
1999–2004 Dag Mork Ulnes
2004–2009 Martin Tore Bjørndal 
2009–2010 Ingunn Klepsvik
2010–2012 Helge Skaara
2012–2013 Lars Vaagen

Referanser

Eksterne lenker
 Ambassadens nettsted

Caracas
Kategori:Venezuela